02.12.2019: Forslag til lokalplan nr. 391 – Boligområde | Favrskov Kommune
Århusvej 19, 21 og 25 i Hinnerup
Byrådet fremlægger med ”Forslag til lokalplan nr. 391 – Boligområde Århusvej 19, 21 og 25 i Hinnerup” i offentlig høring.
Formålet med lokalplanen er at få overført de tre ejendomme med boliger til byzone samt at give mulighed for at udstykke Århusvej 25 til tre ejendomme med mulighed for to nye boliger.
Lokalplanområdet inddeles i tre delområder. Et delområde til åben-lav boligbebyggelse til eksisterende og ny bebyggelse, et delområde med mulighed for sekundærer bebyggelse og anlæg (inden for vejbyggelinjen) samt et delområde til grønt område (§3-beskyttet mose). Lokalplanen fastlægger desuden placeringen af vejadgange og vejanlæg.
Området er spildevandskloakeret og regnvand skal derfor håndteres lokalt på grundene. I lokalplanen er der ikke udpeget konkrete områder til håndtering af regnvandet, men der kan ikke gives tilladelse til ibrugtagning af nye boliger, før der er redegjort for, hvordan regnvandet håndteres.
I henhold til Planlovens § 17 gælder, at så snart et forslag til en lokalplan er offentliggjort, må ejendomme, der er omfattet af forslaget, ikke bebygges eller i øvrigt anvendes på en måde, der skaber risiko for en foregribelse af den endelige plans indhold.
Teknik og Kultur har foretaget en screening af lokalplanen efter ”Lov om miljøvurdering af planer og programmer”. Det vurderes på baggrund heraf, at det ikke er nødvendigt at udarbejde en egentligt miljøvurdering. Der kan klages over denne beslutning til Planklagenævnet.
”Forslag til lokalplan nr. 391 – Boligområde Århusvej 19, 21 og 25 i Hinnerup” er fremlagt i fire uger i perioden fra 2. december 2019 til 3. januar 2020.
”Forslag til lokalplan nr. 391 – Boligområde Århusvej 19, 21 og 25 i Hinnerup” kan også ses på www.plandata.dk og Kommunens biblioteker
Evt. skriftlige bemærkninger ”Forslag til lokalplan nr. 391 – Boligområde Århusvej 19, 21 og 25 i Hinnerup” skal være Favrskov Kommune, Teknik og Kultur, Skovvej 20, 8382 Hinnerup i hænde senest 3. januar 2020. Bemærkninger kan tillige sendes til plan@favrskov.dk
Byrådet vil herefter tage stilling til planforslaget.